O nann, ne dint ket tre maro,  Pa 'z int douaret en o bro !  Bep sul, goude an oferenn,  Ar gerent a lar eur bedenn  War beziou glaz an Anaon kêz,  A vez soñjet enno bemdez.  (Kurunet gand an Association Littéraire et Artistique de  Bretagne, 1904).  II  AR VEZENN HAG AR ZITROUILLEZENN  (Fablenn).  D'am mignon Job AR GALL, e Bourh Plougastell.  Greet mad en-deus Doue peb tra !  'Vid displega 'r wirionez-ma'  Tro 'r bed n'eo ket red din ober,  Er zitrouillezen he gweler.  Eur houëriad piz a zoñje  E teoder ar frouezenn-ze,  Ha peger moan eo he zreujenn,  Hag e savare evel-henn :  « Petra 'zoñje 'ta or Hrouer  P'edo an traou-ze oh ober ?  Ar zitrouillezenn-mañ 'vid  sur  A zo lehiet fall gand ar Fur !  Asa ! m'em-bije he hrouget  E bleñchen eun dervenn galed  Gwell e ve bet, e giwrionez :  Heveleb gwez, heveleb frouez !…  Pebez gaou, Fañchig, n'out ket bet  E kuzul da Zoue galvet !…  O ! ya, neuze - netra sklêrroh Pep tra a vije bet gwelloh!  Ha perag ar frouezenn vez,  Ha n'eo tamm teooh eged va bez27  N'ema leh ar zitrouillezenn,  Hag houmañ e beg ar wezenn ?… »  Ar zoñj-se nehe 'n den faro,  27